Etios maak sy buiging plaaslik | Knysna-Plett Herald
Etios maak sy buiging plaaslik
Friday, 18 May 2012, 09:13
Die Etios lyk na 'n sterk mededinger vir sy marksegment.
MOTOR NUUS - Die aankoms van die eerste groot besending van die nuwe Toyota Etios was behoorlike gevier deur Toyota Suid-Afrika Motors en die verskepingsagente K-Line en NYK Line van Japan.
Die aankoms van 'n hele paar honderd Etios-motors by die voertuigterminaal van die Durbanse hawe was net twee weke na Toyota Kirloskar Motors (TKM), die Indiese filiaal van die wêreldwye Toyota-Motorkorporasie, se eerste versending van die motors na Suid-Afrika.
TKM is oorgehaal om 'n belangrike uitvoerder van die Etios te word met uitvoervolumes wat na verwagting meer as 20 000 eenhede per jaar sal beloop. Nigel Ward, Senior Vise-President vir die Vervaardigingsteungroep by Toyota Suid-Afrika Motors, het in sy toespraak by die aankomsgeselligheid die wêreldwye aard van voertuigvervaardiging en die rol wat Toyota speel, beklemtoon.
"Die gebeurtenis is nog 'n bewys van ons rol as 'n kernvervaardiging- en uitvoerpunt in die wêreldwye Toyota-Motorkorporasie," sê Ward. "Ons is deur ons groot uitvoerkontrakte vir die Hilux, Fortuner en Corolla na 57 lande regoor die wêreld heeltemal daartoe in staat om groot skaalbesparings te bewerkstellig en uitmuntende gehalte te verseker.
"Dit het ons van ons posisie as 'n kervervaardigingspunt in die wêreldwye Toyota-Motorkorporasie se bedrywighede verseker en ons in staat gestel om munt te slaan uit hoëvolume-vervaardiging van Toyota-filiale in ander dele van die wêreld."
Die Etios is 'n lang verwagte toevoeging tot die Suid-Afrikaanse voertuigmark aangesien dit Toyota se toetrede tot die vinnig groeiende B-segment versinnebeeld. Die nuwe model sal met 'n kragtige petrol-enjin van 1,5 liter en die keuse van 'n luikrug- of sedan-romp beskikbaar wees.
Volgens Calvyn Hamman, Senior Vise-President vir Verkope en Bemarking by Toyota Suid-Afrika Motors, sal die nuwe Etios Toyota se produkreeks in die intree-segment versterk.
"Die Etios sal ons intreevlak-produkreeks voltooi en langs die verskillende A- en B-segment-produkte soos die Toyota Aygo en die Toyota Yaris bemark word. Albei dié modelle is reeds groot volumeverkopers in hul onderskeie segmente. Ons glo dat die Etios se kombinasie van ruimte, waarde vir geld en toerusting dit binnekort 'n gunsteling in die sub-B-segment sal maak."
Read more about: Etios maak sy buiging plaaslik
Posted on: 09:13 Fri, 18 May 2012